**Varsinais-Suomen Bioanalyytikot ry 06.12.2022**

**Jäsenkirje**

**MENNÄÄN LEFFAAN VITOSELLA (5€)**

Kutsumme Sinut yhteiseen leffailtaan vain viiden euron omavastuulla! Leffailtoja järjestetään kahtena eri ajankohtana, joten toivottavasti halukkaat löytävät itselleen sopivan ajankohdan. Lipuiksi olemme tilanneet premium-yrityslippuja, joihin ei tarvita lisämaksua.

Leffateatteriksi olemme valinneet Raision LUXE Mylly, jossa elokuvasta pystyy nauttimaan rennoissa tuoleissa. Tutustu tästä <https://www.finnkino.fi/teatterit/luxe-mylly>

Ensimmäinen leffailta on jo **ma 12.12.22**, kokoontuminen teatterilla klo 17.00 (näytös alkaa klo 18) Tarkoitus on mennä katsomaan ’Kulkuset, kulkuset’ -näytäntöä. (pahoittelemme meistä johtumattomista syistä myöhäistä informaatiota, teatteri ilmoittaa vain viikon ennalta ohjelmistonsa)

Seuraava leffailta on **ke 4.1.23**, ja ohjelmisto tähän iltaan varmistuu siis vasta lähempänä.

Mukaan pääset ilmoittautumalla sähköpostiin [bioanalyytikot@gmail.com](mailto:bioanalyytikot@gmail.com) ja maksamalla omavastuun 5€ yhdistyksen tilille: FI87 1173 3000 1120 71 NDEAFIHH viitenumero 1009

Ensimmäiseen leffailtaan ilmoittautumiset sunnuntaihin 11.12.22 klo 12.00 mennessä. Ilmoittautua voi jo myös tammikuun iltaan.

**TAMMIKUUSSA LAUANTAIHAUSKAA!**

Tammikuulle olemme suunnittelemassa mukavaa lauantaipäivän viettoa kollegojen kesken.

Varaathan siis kalenteristasi **lauantain 14.1.2023.** Ilmoittautua voi jo nyt yhdistyksen spostiin.

Tarkempaa infoa seuraavassa kirjeessä!

**TUTUSTUMISKÄYNTEJÄ**

Helmikuussa to 2.2.23 tutustumme työpäivän jälkeen Tyksin uudessa Majakkasairaalassa bioanalyytikon työhön kliinisen neurofysiologian yksikössä sekä fertiliteetti-laboratoriossa.

Tarkemmat aikataulut seuraavassa kirjeessä! Ilmoittautua voi jo nyt yhdistyksen spostiin.

**TERVEISET LIITTOKOKOUKSESTA**

Suomen Bioanalyytikkoliiton liittokokous pidettiin su 20.11.22 Helsingissä.

Varsinais-Suomen Bioanalyytikoista tuli valituksi liiton hallitukseen yhteensä kolme edustajaa! Alueyhdistyksemme hallituksesta valituiksi tulivat Eva Löfman ja Marja Kaski-Honkanen sekä lisäksi yhdistyksemme jäsen Kati Immonen Halikosta. Onnittelut valinnoista ja menestystä tehtävän hoitoon!

Liiton puheenjohtajana jatkaa Jenni Kalliomäki ja varapuheenjohtajana Satu Taskinen.

Jäsenmaksut päätettiin pitää samana kuin tänä vuonna eli varsinainen jäsen 37€, eläkeläiset 15€ ja perustutkintoa opiskelevilla ei ole jäsenmaksua.

Hyvää itsenäisyyspäivää!